ভারতের বিচার বিভাগ নজিরবিহীন সংকটে | অনাবিল সংবাদ
বৃহস্পতিবার, জুন ২৯, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
ভারতের বিচার বিভাগ নজিরবিহীন সংকটে
প্রকাশকাল- ০৮:৩০,মে ৪, ২০১৭,আন্তর্জাতিক বিভাগে
ভারতের প্রধান বিচারপতির নেতৃত্বে সুপ্রিম কোর্টের সাত বিচারপতির বেঞ্চ কলকাতা হাইকোর্টের এক বিচারপতির ‘মানসিক স্বাস্থ্য পরীক্ষা’ করে দেখার নির্দেশ দেওয়ার পর সেই সাত বিচারপতিকে ‘গ্রেপ্তারের নির্দেশ’ দিয়েছেন কলকাতার ওই বিচারপতি। তিনি একই সঙ্গে ওই সাত বিচারপতির ‘মানসিক স্বাস্থ্য পরীক্ষা’ করে দেখারও নির্দেশ দিয়েছেন। এই বিচারপতিদের ‘মানসিক সুস্থতা’ নিয়ে প্রশ্ন ও পাল্টাপাল্টি পদক্ষেপে নজিরবিহীন জটিলতায় জড়িয়েছে বিশ্বের সবচেয়ে বড় গণতান্ত্রিক দেশটির বিচার বিভাগ।
সুপ্রিম কোর্টের সঙ্গে সাত মাস ধরে চলা দ্বন্দ্বের মধ্যেই গতকাল বুধবার কলকাতা হাইকোর্টের বিচারপতি চিন্নাস্বামী স্বামীনাথন (সি এস) কারনান দেশের প্রধান বিচারপতি জে এস খেহারসহ সুপ্রিম কোর্টের সাত বিচারপতির বিরুদ্ধে গ্রেপ্তারি পরোয়ানা জারির নির্দেশ দেন।
সম্প্রতি সুপ্রিম কোর্ট স্বতঃপ্রণোদিত এক আদালত অবমাননার মামলায় বিচারপতি কারনানের বিরুদ্ধে গ্রেপ্তারি পরোয়ানা জারি করেন। এরপর কথার লড়াইয়ের মধ্যে প্রধান বিচারপতি জে এস খেহারের নেতৃত্বাধীন সাত সদস্যের বেঞ্চ গত সোমবার বিচারপতি কারনানের মানসিক স্বাস্থ্য পরীক্ষা করে দেখার নির্দেশ দিলে পরিস্থিতি চরম আকার ধারণ করে। ওই আদেশে পশ্চিমবঙ্গ রাজ্য পুলিশকে বলা হয়, কলকাতার কোনো সরকারি হাসপাতালে মেডিক্যাল বোর্ড করে বিচারপতি কারনানের মানসিক স্বাস্থ্য পরীক্ষা করাতে হবে। সুপ্রিম কোর্টে ৮ মের মধ্যে সেই প্রতিবেদন জমা দিতে হবে।
এতে ক্ষিপ্ত হয়ে মঙ্গলবার কলকাতার উপকণ্ঠে নিউটাউনের নিজের বাসায় বিশেষ আদালত বসিয়ে বিচারপতি কারনান পাল্টা আদেশ জারি করেন। আদেশে বলা হয়, প্রধান বিচারপতির নেতৃত্বাধীন সুপ্রিম কোর্টের যে বেঞ্চ ওই নির্দেশ দিয়েছিলেন, তাঁদের সবার মানসিক স্বাস্থ্য পরীক্ষা করাতে হবে। এরপর গতকাল নতুন আদেশে তিনি প্রধান বিচারপতিসহ সাত বিচারককে গ্রেপ্তারে জামিন অযোগ্য পরোয়ানা জারির নির্দেশ দেন।
অবশ্য এই দ্বন্দ্বের মধ্যে বিচারপতি কারনানের বিচারিক ও প্রশাসনিক ক্ষমতা আগেই কেড়ে নিয়েছেন সুপ্রিম কোর্ট। ফলে তাঁর ওই নির্দেশের কোনো আইনি বৈধতা নেই বলে মনে করছেন ভারতের আইন বিশেষজ্ঞরা।
বিচারপতি কারনানের একটি চিঠির সূত্র ধরে গত ২৩ জানুয়ারি ভারতের বিচারাঙ্গনে দ্বন্দ্ব প্রকাশ্য রূপ পেতে শুরু করে। দেশের ২০ জন বিচারপতি ও তিনজন বিচার বিভাগীয় কর্মকর্তার বিরুদ্ধে দুর্নীতির অভিযোগ এনে প্রধানমন্ত্রী নরেন্দ্র মোদিকে ওই চিঠি লেখেন তিনি। অভিযোগের পক্ষে প্রমাণ দিতে না পারলেও ওই চিঠিতে তদন্ত ও শাস্তিমূলক ব্যবস্থার দাবি জানানো হয়।
এরপর ৮ ফেব্রুয়ারি সুপ্রিম কোর্ট স্বতঃপ্রণোদিত এক আদেশে বিচারপতি কারনানের বিরুদ্ধে আদালত অবমাননার রুল জারি করেন। রুলে বলা হয়, বিচারপতি কারনান এর আগেও একইভাবে তাঁর সহকর্মীদের বিরুদ্ধে দুর্নীতি ও পক্ষপাতের অভিযোগ এনেছিলেন। তাঁর এ ধরনের কর্মকাণ্ডকে কেন আদালত অবমাননা হিসেবে বিবেচনা করা হবে না, সেই ব্যাখ্যা তাঁকে দিতে হবে।
সেই ব্যাখ্যা দেওয়ার জন্য ১৩ ফেব্রুয়ারি দিন ঠিক করে দেন সুপ্রিম কোর্ট। কিন্তু বিচারপতি কারনান সেদিন হাজির না হলে তাঁকে আরো একবার সুযোগ দিয়ে ১০ মার্চ নতুন তারিখ ধার্য করা হয়। বিচারপতি কারনান ওই আদেশও উপেক্ষা করলে সুপ্রিম কোর্ট কারনানের বিরুদ্ধে সমন জারি করেন এবং ৩১ মার্চ তাঁকে আদালতে হাজির করতে পশ্চিমবঙ্গ পুলিশকে নির্দেশ দেন। তখনই তাঁর বিচার ও দাপ্তরিক কাজে অংশগ্রহণের ওপর অনির্দিষ্টকালের নিষেধাজ্ঞা আরোপ করেন সুপ্রিম কোর্ট। তবে বিদ্রোহী এই বিচারক তাতে দমে যাননি।
সুপ্রিম কোর্টের সমন জারির দিনই সংকট নতুন মাত্রা পায়। দলিত সম্প্রদায় থেকে আসা বিচারপতি কারনান সুপ্রিম কোর্টের সাত বিচারকের বিরুদ্ধে পক্ষপাতের অভিযোগ আনেন। তাঁর অভিযোগ, দলিত বলেই উচ্চবর্ণের বিচারপতিরা তাঁকে হেনস্তা করছেন। এ বিষয়ে ওই সাত বিচারকের বিরুদ্ধে একটি মামলা নিবন্ধনের নির্দেশ দেন বিচারপতি কারনান। বলা হয়, ক্ষতিপূরণ হিসেবে তাঁকে ১৪ কোটি রুপি দিতে হবে ওই বিচারকদের।
কয়েক দিন পর পশ্চিমবঙ্গ পুলিশ পরোয়ানা নিয়ে হাজির হলে বিচারপতি কারনান সুপ্রিম কোর্টের ওই পরোয়ানাকে ‘অবৈধ ও অসাংবিধানিক’ ঘোষণা করেন। এরপর পরিস্থিতির দ্রুত অবনতি হতে থাকে। তিনি গত শুক্রবার নিজের বাসায় এজলাস বসিয়ে প্রধান বিচারপতিসহ ওই সাত বিচারকের দেশত্যাগে নিষেধাজ্ঞার আদেশ দেন। আদেশে বলা হয়, যেহেতু ওই সাত বিচারকের বিরুদ্ধে জাতিগত বৈষম্যের মামলা রয়েছে, সেহেতু আপাতত তাঁদের দেশের বাইরে যেতে দেওয়া যাবে না। একই সঙ্গে ওই সাত বিচারককে ১ মে সোমবার তাঁর বাড়ির এজলাসে হাজির হওয়ার নির্দেশ দেন। একই দিন বিচারপতি কারনানকে সুপ্রিম কোর্টে হাজির হতে নির্দেশ দিয়েছিলেন ওই সাত বিচারপতির বেঞ্চ।
সোমবার সুপ্রিম কোর্টের আদেশে বলা হয়, বিচারপতি কারনান যেভাবে সর্বোচ্চ আদালতের সাত বিচারককে কলকাতায় তলব করেছেন এবং সেই বিবৃতি যেভাবে সংবাদমাধ্যমে এসেছে, তাতে আদালতের মনে হয়েছে তিনি হয়তো আদালত অবমাননার মামলায় নিজের পক্ষে ঠিকমতো সওয়াল-জবাবে অংশ নিতে পারবেন না। এ কারণেই বিচারপতি কারনানের মানসিক সুস্থতা খতিয়ে দেখে সুপ্রিম কোর্টে প্রতিবেদন দিতে নির্দেশ দেওয়া হয়।
এর জবাবে ওই দিন আরেক আদেশে বিচারপতি কারনান বলেন, তিনি শারীরিক ও মানসিকভাবে সম্পূর্ণ সুস্থ এবং তাঁর স্ত্রী ও দুই ছেলে এ বিষয়ে পুরোপুরি সন্তুষ্ট। সুপ্রিম কোর্টের ওই আদেশকে দলিত সম্প্রদায়ের একজন বিচারকের প্রতি ‘অপমান’ হিসেবে বর্ণনা করে বিচারপতি কারনান সাফ জানিয়ে দেন, কোনো ধরনের মেডিক্যাল পরীক্ষা তিনি করাতে দেবেন না। কয়েক ঘণ্টা পর তিনি পাল্টা আদেশ জারি করেন। সেখানে দিল্লি পুলিশের মহাপরিচালককে মেডিক্যাল বোর্ড গঠন করে সুপ্রিম কোর্টের সাত বিচারকের মানসিক স্বাস্থ্য পরীক্ষা করে ৭ মে প্রতিবেদন দিতে বলা হয়।
বিচারপতি কারনানের আইনজীবী পিটার রমেশ বলেন, ‘সুপ্রিম কোর্টে আদালত অবমাননার যে মামলা চলছে, সেখানে মেডিক্যাল পরীক্ষার মতো আদেশ দেওয়ার সুযোগ নেই। ওই পরীক্ষা করাতে হলে ২০১৭ সালের মানসিক ব্যাধি আইনে তা করতে হবে। বিচারপতি কারনান মনে করছেন, সর্বোচ্চ আদালতের যে মাননীয় বিচারকরা এই নির্দেশ দিয়েছেন, তাঁদেরই পরীক্ষার প্রয়োজন রয়েছে। কারণ তাঁরা বিচারপতি কারনানের মতো একজন সুস্থ মস্তিষ্কের বিচারকের মানসিক স্বাস্থ্য পরীক্ষা করানোর নির্দেশ দিয়েছেন। ’
ভারতের বিচারাঙ্গনের ইতিহাসে এমন ঘটনা অতীতে কখনো ঘটেনি। ফলে কেউ বলতে পারছেন না, এরপর কী ঘটতে পারে। আইন বিশেষজ্ঞরা বলছেন, এই টানাপড়েন চলতে পারে অন্তত আগামী ১২ জুন পর্যন্ত। ওই দিন বিচারপতি কারনানের বয়স ৬২ বছর হবে এবং তিনি অবসরে যাবেন। আইন অনুযায়ী, চাকরির মেয়াদ শেষ হওয়ার পর তাঁর বিরুদ্ধে ব্যবস্থা নেওয়া সুপ্রিম কোর্টের জন্যও সহজ হবে। সূত্র : বিবিসি, এনডিটিভি ও বিডিনিউজ।
← এফবিআই ও রাশিয়ার কারণে হেরেছি :হিলারি
গোমাংস খাওয়া নিয়ে বিতর্কে অভিনেত্রী কাজলের পাশে মুখ্যমন্ত্রী →
সাম্প্রতিক সংবাদ
মৌলভীবাজারে দুবাই প্রবাসীর স্ত্রীর মৃতদেহ উদ্ধার
জীবিকার টানে ঈদের আনন্দ শেষে স্বস্তিতে কর্মস্থলে ফিরছে চিরিরবন্দরের মানুষ
তিস্তা নদীতে নিখোঁজ বিজিবির ল্যান্স নায়েক সুমন মিয়ার লাশ উদ্ধার বিজিবি’র কাছে হস্তান্তর করেছে ভারতীয় বিএসএফ
কুলাউড়ায় ভাইয়ের হাতে ভাই খুন
বীরগঞ্জে জুয়ারীদের হামলায় আহত ৩ সহোদর প্রতিবাদী হাসপাতালে
কুলাউড়ায় ভিজিএফের ৭ বস্তা চাল জব্দ
ঈদ উপলক্ষে কুষ্টিয়ার বিনোদন কেন্দ্রগুলোতে নেমেছিল মানুষের ঢল
মাধবকুন্ডের ফটক তালবদ্ধ
কুলাউড়ার চা-শ্রমিককে পিটিয়ে হত্যা
সলঙ্গায় বাস-মাইক্রো মুখোমুখি সংঘর্ষ একই পরিবারের ৩জনসহ ৪জন নিহত
শ্রীমঙ্গলে দু পক্ষের সংঘর্ষে শারীরিক প্রতিবন্দী যুবক নিহত-১,আহত- ৯ , আটক- ২
মৌলভীবাজারে ভোক্তা অধিকার সংরক্ষন অধিদপ্তরে শুনানী ! অভিযোগকারীকে পৃথক জরিমানার ২৫ শতাংশ প্রদান
মুস্তাক মুহাম্মদ এর শশীলতা কবিতাগুচ্ছ- ১৬
চাটমোহরে সড়ক দূর্ঘটনায় শিশুর মৃত্যু- ভাঙ্গুড়ায় দফা রফা
শুদ্ধ
রাজশাহী ও চলনবিলের সংবাদ
সলঙ্গায় বাস-মাইক্রো মুখোমুখি সংঘর্ষ একই পরিবারের ৩জনসহ ৪জন নিহত
চাটমোহরে সড়ক দূর্ঘটনায় শিশুর মৃত্যু- ভাঙ্গুড়ায় দফা রফা
বগুড়ার ধুনটে প্রাক্তন ছাত্র-ছাত্রীদের পুর্ণমিলনী অনুষ্ঠিত
ঈদ উপলক্ষে চলনবিলের ভ্রমণ পিপাসুদের উপচে পড়া ভীড়
রাজশাহীতে বাসের ধাক্কায় অটোরিকশার যাত্রী নিহত,আহত ৪
অবশেষে ঈদের তৃতীয় দিনে তানোর পৌরবাসী পেলো গম
তানোরে বড় ভাই বেধড়ক পেটালো ছোট ভাইকে
ট্রেনের ছাদ হতে পড়ে ঈশ্বরদীতে তরুণের মর্মান্তিক মৃত্যু
গুরুদাসপুরে সড়ক দূর্ঘটনা নিহত-১
তাহেরপুর প্রেসক্লাবের আহবায়ক কমিটি গঠন
মোহনপুরে বাস চাপায় ব্যবসায়ী নিহত’ আহত এসআই
এলাকায় পুলিশ মোতায়ন সাঁথিয়ায় দু’গ্রুপের সংঘর্ষ, ব্যবসায়ীর মোটর সাইকেলে অগ্নিসংযাগ
বগুড়ার ধুনটে অজ্ঞাত যুবতীর লাশ উদ্ধার
উল্লাপাড়ায় দুইপক্ষে সংঘর্ষ, আহত ২ জনের মৃত্যু
ঈশ্বরদীতে তিন দলের ১১ সম্ভাব্য এমপি প্রার্থীর ঈদ পালন ও কৌশলী গণসংযোগ মানুষকে আকৃষ্ট করেছে

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০